ཅོམ་ལྡན་འདས། །ཞེས་
པ་ནས། ངོ་བོ་ཉིད་ནི་འདས་རབ་དགའ། །ཞེས་པའི་བར་དང༌། ཡང་དེ་ཉིད་
ལས། སྟོང་པ་མ་ཡིན་མི་སྟོང་མིན། །ཞེས་པ་ནས། ཤེས་རབ་ཕ་རོལ་ཕྱིན་རབ་
གསལ། །ཞེས་པས་བསྟན་ཏོ། །བརྟག་གཉིས་ལས་ཀྱང༌། །ཐབས་དང་ཤེས་རབ་
རང་བཞིན་ལས། ། །འཇིག་རྟེན་གསུམ་པོ་ལས་ལས་སྐྱེས། །ཞེས་འབྱུང་བ་
དང་། བརྟག་པ་ཕྱི་མའི་རབ་ཏུ་བྱེད་པ་གཉིས་པ་ལས་ཀྱང༌། ཆགས་དང་འཇིག་
པ་དག་གིས་ཀྱང་། ། །ཐབས་དང་ཤེས་རབ་གནོད་མི་འགྱུར། །ཞེས་པ་དང་། ཡང་
དེ་ཉིད་ལས། དངོས་དང་དངོས་མེད་གཉིས་མ་ཡིན། །དངོས་པོ་རྟོགས་ཕྱིར་སངས་
རྒྱས་ང་། །ཞེས་པ་དང་། གུར་གྱི་ལེའུ་བཅོ་ལྔ་པ་ལས་ཀྱང་། དེ་དང་དེ་ཡི་ལུས་
ཐོབ་ཅིང༌། །སྐད་ཅིག་ན་ནི་བདེ་ཆེན་ཚུལ། །ཞེས་འབྱུང་བ་དང༌། ཡང་དེ་ཉིད་
ལས། སྐད་ཅིག་ན་ནི་གཉིས་མེད་ལྡན། །དགའ་བ་ཆེན་པོ་མཆོག་ཏུ་དགའ། །ཞེས་
འབྱུང་བ་དང༌། བཤད་རྒྱུད་ལས་ཀྱང༌། བློ་དང་ལྡན་པའི་སེམས་ཅན་ལ། །ཞེས་
པ་ནས། ནམ་མཁའ་ནམ་མཁའ་ཇི་ལྟ་བ། །ཞེས་པའི་བར་གྱིས་བསྟན་ཏོ། །ཡང་
དེ་ཉིད་ལས། མ་ལུས་སྐྱོན་ལས་ལྡང་བ་དང༌། །ཀུན་ནས་ཉོན་མོངས་རྒྱབ་ཕྱོགས་
ངེས། །དཔལ་ལྡན་བདེ་གཤེགས་ཡོན་ཏན་རྣམས། །མཐའ་ཡས་དེ་ལས་སྐྱེ་བར་
འགྱུར། །ཞེས་པའི་བར་གྱིས་བསྟན་ཏོ། །ཡང་དེ་ཉིད་ལས། དབྱིབས་དང་ཁ་དོག་
- 108

ལུང་མཐའ་དག་དང་མདོར་བསྡུས་སུ་སྦྱར་བ།
དང་བྲལ་བ། །རྒྱལ་བའི་སྤྱོད་ཡུལ་མ་ཡིན་པ། །ཞེས་པས་བསྟན་ཏོ། །ངོ་བོ་ཉིད་
ཀྱི་སྐུ་ཤིན་ཏུ་རྣམ་པར་དག་པ་དེ་ཉིད། ཐབས་སྙིང་རྗེ་ཆེན་པོ་དང༌། སྤྲོས་པ་ཐམས་
ཅད་དང་བྲལ་བ། ཟུང་དུ་འཇུག་པ་ལས། དེའི་དོན་བཤད་པ་ནི། འཇིག་རྟེན་
གསུམ་པོ་ཞེས་པ་ནི། སྐུའི་འཇིག་རྟེན་སྤྲུལ་སྐུ། གསུང་གི་འཇིག་རྟེན་ལོངས་
སྐུ། ཐུགས་ཀྱི་འཇིག་རྟེན་ཆོས་སྐུའི། དེ་ནི་དག་པའི་འཇིག་རྟེན་གསུམ་དུ་སྐྱེ་ཞིང་
རོ་གཅིག་པ་ཞེས་བྱ་བའི་དོན་ཏོ། །ཆགས་དང་འཇིག་པ་ཞེས་པའང་། ཟག་པ་དང་
བཅས་པའི་རྒྱུ་དང་འབྲས་བུས་བསྡུས་པའི་ཆོས་ཐམས་ཅད་ཡིན་ལ། དེས་ཐབས་
ཤེས་ར
་རབ་ལ་མི་གནོད་པ་ཞེས་བྱ་བ། ཟག་མེད་ངོ་བོ་ཉིད་ཀྱི་སྐུ། གདོད་ནས་
དབྱིངས་དང་ཡེ་ཤེས་གཉིས་སུ་མེད་པར་གནས་པ་མངོན་དུ་གྱུར་པའི་ཚེ། མི་གནོན་
ཞེས་བྱ་བའི་དོན་ཏོ། །དངོས་དང་དངོས་མེད་གཉིས་མ་ཡིན། ཞེས་པའི་དོན་
ཡང་། ངོ་བོ་ཉིད་ཀྱི་སྐུ་དེ་གཟུགས་སྐུ་འབའ་ཞིག་མ་ཡིན་ལ། དངོས་མེད་ཆོས་
སྐུའི་སྐུ་དང༌། ངོ་བོ་ཉིད་ཀྱི་སྐུ་དང་། ངོ་བོ་ཉིད་ཀྱི་སྐུ་འབའ་ཞིག་མ་ཡིན་ཞེས་བྱ་
བའི་དོན་ཏོ། །དེ་བས་ན། དངོས་པོ་རྟོགས་ཕྱིར་སངས་རྒྱས་ང་། །ཞེས་བྱ་བ་
ནི། དངོས་པོའི་གནས་ལུགས་རྟོགས་པ། ཀུན་གཞི་རྒྱུ་རྒྱུད་ལ་འཁོར་འདས་ཚང་
བ་ཉིད་མངོན་དུ་གྱུར་པའོ། །དེའི་དུས་ནི་ས་བཅུ་གསུམ་པ་ཐོབ་པའི་དུས་སུའོ། །
དེའི་ལུས་ནི་སྐུ་བཞི་ལྷུན་གྱིས་གྲུབ་པ་མངོན་དུ་གྱུར་པའོ།། །སྐད་ཅིག་ན་ནི། ས་
བཅུ་གསུམ་གྱི་འབྲས་བུ་ཐོབ་པའི་སྐད་ཅིག་མའོ། །བདེ་ཆེན་ཚུལ་ནི། ཀུན་གཞི་
རོ་གཅིག་པ། ངོ་བོ་ཉིད་ཀྱི་སྐུ་ཤིན་ཏུ་རྣམ་པར་དག་པའི་བདེ་ཆེན་ནོ། །གཉིས་
མེད་ལྡན་ནི། ཆོས་སྐུ་དང་གཟུགས་སྐུ་གཉིས་སུ་མེད་པ་ངོ་བོ་ཉིད་ཀྱི་སྐུ་ཤིན་ཏུ་
རྣམ་པར་དག་པའོ། །དགའ་བ་ཆེན་པོ་ནི། ཟག་པ་མེད་པ་ས་བཅུ་གསུམ་པའི་ཡེ་
ཤེས་སོ། །བློ་ལྡན་སེམས་ཅན་ནི། ངོ་བོ་ཉིད་མེད་པ་དམིགས་པ་མེད་པའི་སྙིང་རྗེ་
-109-

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
ཆེན་པོའོ། །ནམ་མཁའ་ནི། ཆོས་སྐུ་དང་གཟུགས་སྐུ་གཉིས་རོ་གཅིག་ཅིང་དབྱེར་
མི་ཕྱེད་པ་སྟེ། མདོར་ན་སྐུ་བཞིས་ངོ་བོ་ཉིད་ཀྱི་སྐུར་རོ་གཅིག་པར་ཤེས་པར་
བྱའོ། །མ་ལུས་སྐྱོན་ལས་ལྡང་བ་ནི། ཉོན་མོངས་པའི་སྒྲིབ་པའོ། །ཀུན་ནས་
ནི། ཤེས་བྱའི་སྒྲིབ་པའོ། །རྒྱབ་ཕྱོགས་ནི། སྒྲིབ་པ་གཉིས་སྤངས་པའོ། །དཔལ་
ལྡན་ནི་སྐུ་བཞི་དང༌། དེ་ལས་བྱུང་བ་ནི། ངོ་བོ་ཉིད་ཀྱི་སྐུ་ཤིན་ཏུ་རྣམ་པར་དག་
པ་ལས་བྱུང་བའོ། །དབྱིབས་ནི། ངོ་བོ་ཉིད་ཀྱི་སྐུ་དེ་གཟུགས་ཀྱི་སྐུ་འབའ་ཞིག་ལ་
སོགས་པའི་མཚན་ཉིད་དང་ལྡན་པ་ནི་མ་ཡིན་ལ། དེ་དང་དེ་དག་ཏུ་ཡང་
སྣང༌། །ཞེས་བྱ་བར་ཤེས་པར་བྱའོ། །དེ་བས་ན་ངོ་བོ་ཉིད་ཀྱི་སྐུ་ཤིན་ཏུ་རྣམ་པར་
དག་པ་ཞེས་བྱ་བ་དེ། རྟོགས་དཀའ་བའི་ཕྱིར། རྒྱལ་བའི་ཡང་སྤྱོད་ཡུལ་མ་ཡིན་
ནོ། །ཞེས་སྨོས་སོ། །ལྷུན་གྲུབ་ཀྱི་སྐུ་འཐོབ་པར་བྱེད་པ་འབྲས་བུ་ཞེས་བྱ་བ་
ནི། འབྲས་བུ་སྐུ་ལྔ་ཡིན་ཏེ། ངོ་བོ་ཉིད་ཀྱི་སྐུ་དང་། ཆོས་སྐུ་དང་། ལོངས་སྐུ་
དང་། སྤྲུལ་སྐུ་རྣམས་དང་། ངོ་བོ་ཉིད་ཀྱི་སྐུ་ཤིན་ཏུ་རྣམ་པར་དག་པའོ། །སྐུ་ལྔ་
ཡིན་པའང་། སྒྱུ་འཕྲུལ་དྲྭ་བ་ལས། སངས་རྒྱས་སྐུ་ལྔའི་བདག་ཉིད་ཅན། །ཁྱབ་
བདག་ཡེ་ཤེས་ལྔ་ཡི་བདག །ཅེས་པ་དང་། རྣམ་དག་ཕུང་པོ་ལྔ་འཆང་བ། །ཞེས་
པས་བསྟན་ཏོ། །དེ་ལས་ངོ་བོ་ཉིད་ཀྱི་སྐུ་ཤིན་ཏུ་རྣམ་པར་དག་པ་ནི་འོག་ཏུ་རྒྱས་
པར་བསྟན་ཏོ། །དེ་ལ་ཆོས་ཀྱི་སྐུ་ནི། བརྟག་པ་གཉིས་པ་ལས། སྟོང་པ་སྙིང་རྗེ་
དབྱེར་མེད་པ། །བྱང་ཆུབ་སེམས་སུ་ཡོངས་སུ་བརྗོད། །ཅེས་པ་དང་། རྡོ་རྗེ་གུར་
ལས། འདི་ནི་རང་བྱུང་བཅོམ་ལྡན་འདས། །ཞེས་པ་དང༌། ཐོག་མ་ཐ་མའི་རྟོག་
ལས་གྲོལ། །ཞེས་པ་དང༌། བཤད་པའི་རྒྱུད་ལས། ཀུན་འགྲོའི་དབང་ཕྱུག་ཆེན་
པོ་ཞེས་བྱ་བ་ལ་སོགས་པ་དང་། སྒྱུ་མ་བདེ་མཆོག་ལས་ཀྱང༌། ཆོས་དབྱིངས་མཉམ་
དང་མི་མཉམ་པ། །ནམ་མཁའ་ཀུན་གྱི་སྐབས་སྣང་དཔལ། །ཞེས་པ་དང་། མི་
-110-

ལུང་མཐའ་དག་དང་མདོར་བསྡུས་སུ་སྦྱར་བ།
ཆོད་པ་དང་མི་ཕྱེད་པ། །རྡོ་རྗེའི་སྐུ་ནི་རབ་ཏུ་བརྟན། །ཅེས་པའི་བར་དང་། ཚུལ་
དུ་མས་བསྔགས་ཏེ་བསྟན་ཏོ། །ལོངས་སྐུའང་། རྩ་བའི་རྒྱུད་ལས། དངོས་གྲུབ་
མཚན་ཉིད་མི་ཕྱེད་པ། །ཕྱག་རྒྱའི་རྣལ་འབྱོར་པ་ཡིས་འགྲུབ། །ཅེས་པ་དང་། རྡོ་
རྗེ་གུར་ལས་ཀྱང་། ཇི་ལྟར་བདེ་བར་བདེ་བཟུང་ནས། །ཞེས་བྱ་བ་ནས། ཡི་གེ་
དམ་པ་འགྲུབ་པར་འགྱུར། །ཞེས་བྱ་བའི་བར་དང༌། སྒྱུ་མ་བདེ་མཆོག་ལས་
ཀྱང༌། བུད་མེད་དག་ཀྱང་བསྒྲུབས་ན་ནི། །ཞེས་བྱ་བ་ནས། རྣལ་འབྱོར་པས་ནི་
རབ་ཏུ་འགྲུབ། །ཅེས་པ་དང་། ཡང་དེ་ཉིད་ལས། བདག་ཉིད་རང་གི་ལྷ་མཐོང་
ཞིང་། །མཆོད་པ་དག་ཀྱང་བྱེད་པར་འགྱུར། །ཞེས་པ་ནས། རྣམ་པ་ཀུན་གྱི་སྐལ་
བཟང་པོའི། །ཞེས་པའི་བར་གྱིས་བསྟན་པ་དང་། སྒྱུ་མ་བདེ་མཆོག་ཉིད་ལས་
ཀྱང་། །སྐུ་ནི་བལྟ་བས་མི་ངོམ་ཞིང༌། །ཞེས་པ་ནས། སངས་རྒྱས་འགྲུབ་པ་མཆོག་
ཀུན་དང་། །ཞེས་བྱ་བའི་བར་གྱིས་བསྟན་ཏོ། །བཤད་པའི་རྒྱུད་ལས་ཀྱང་། ལུས་
ལ་གནས་ཤིང་ནག་ནོག་མེད། །ཅེས་བྱ་བ་ལ་སོགས་པས་བསྟན་ཏོ། །སྤྲུལ་པའི་
སྐུའང༌། རྡོ་རྗེ་གུར་ལས། ཆོས་ཀྱི་འཁོར་ལོ་བསྐོར་བ་དང་། །ཞེས་པ་ནས། ཕྱག་
རྒྱ་གྲུབ་པ་སྐྱེ་བར་འགྱུར། །ཞེས་པའི་བར་གྱིས་བསྟན་ཏོ། །བཤད་པའི་རྒྱུད་ལས་
ཀྱང་། རྣམ་པར་རྟོག་པ་ཐམས་ཅད་སྤངས་ཀྱང་བལྟམས་པར་སྟོན་པ་དང་། ཞེས་
བྱ་བ་ལ་སོགས་པ་དང་། སྒྱུ་མ་བདེ་མཆོག་ལས་ཀྱང་། ཆོས་དབྱིངས་མཉམ་དང་
མི་མཉམ་པ། །དེ་ལ་སོགས་པ་མཐའ་ཡས་མཆོག །ཅེས་པ་ལ་སོགས་པས་བསྟན་
ཏོ། །ཡང་དེ་ཉིད་ལས། སངས་རྒྱས་ཀུན་གྱིས་རྫུ་འཕྲུལ་ཆེ། །ཞེས་པ་ནས། རྣམ་
པར་འཕྲུལ་པར་དགྱེས་པར་རོལ། །ཞེས་པའི་བར་གྱིས་བསྟན་ཏོ། །ངོ་བོ་ཉིད་ཀྱི་
སྐུའང་། བརྟག་གཉིས་ལས། རང་གི་རིག་པའི་ཡེ་ཤེས་འདི། །བསྟན་པ་ཉིད་དུ་
མི་ནུས་སོ། །ཞེས་པ་དང་། གུར་ལས། དེ་ཕྱིར་འདུས་པ་ཞེས་བྱ་ཉིད། །རྒྱལ་བ་
111

ས་སྐྱ་བཀའ་འབུམ། ༼ད། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
རྒྱ་མཚོ་བདག་གིས་བཤད། །ཅེས་པ་ནས། མི་བསྐྱོད་མེད་ཅིང་བདག་མེད་
མ། །ཞེས་པའི་བར་གྱིས་བསྟན་ཏོ། །ངོ་བོ་ཉིད་ཀྱི་སྐུ་ཤིན་ཏུ་རྣམ་པར་དག་
པའང་། གོང་དུ་རྒྱས་པར་བཤད་པས། སྐུ་ལྔ་འདི་འབྲས་བུའི་དོན་ཐམས་ཅད་ཡིན་
པས་རྒྱས་པར་ཕྱེ་བ་ཡིན་ནོ། །འབྲས་བུའི་ལོངས་སྐུའི་ཞིང་ཁམས་མ་ལུས་པ་བསྒུལ་
བ་ཡང་། གོང་དུ་བསྟན་པ་དང་དེ་དག་ཀུན་གྱིས་ཤེས་པར་ནུས་སོ། །ཕྱི་ནང་གི་
རྟེན་འབྲེལ་གྱི་འགྲོས་བཞི་ཐིམ་པའང༌། མཁའ་འགྲོ་བདེ་མཆོག་ལས་ཀྱང་། སྒྲ་ཡི་
ཚུལ་ལས་ངེས་འབྱུང་བའི། །ཞེས་བྱ་བ་ལ་སོགས་པ་དང་། སྒྱུ་འཕྲུལ་དྲྭ་བ་ལས། ལྷ་
ཡི་དབང་པོ་ལྷ་མིན་བདག །ཅེས་པ་ནས། འཇོམས་བྱེད་འཇོམས་བྱེད་དབང་ཕྱུག་
པོ། །ཞེས་བྱ་བས་བསྟན་ཏོ། །བསྒོམ་ཉམས་སྐྱོན་ཡོད་མེད་ཕྱེད་པའང་། སྒྱུ་མ་
བདེ་མཆོག་ལས། རྡོ་རྗེ་སེམས་དཔའ་རབ་སྦྱོར་བ། །ཞེས་པ་ནས། སྒྲིབ་པ་ཀུན་
ལས་རྣམ་པར་གྲོལ། །ཞེས་པའི་བར་དང༌། ཆོས་ཐམས་ཅད་ལ་སྒྲིབ་པ་མེད་པ་
ཞེས་བྱ་བའི་བར་གྱིས་བསྟན་ཏོ། །ས་བཅུ་གསུམ་པའོ་ཞེས་པ། དེ་ཡན་ཆད་དུ་ས་
བཅུ་གཉིས་པ་བགྲོད་ཟིན་ནས། བཅུ་གསུམ་པ་འབྲས་བུ་མཐར་ཐུག་ཡིན་པར་
ཡང་། སྒྱུ་འཕྲུལ་དྲྭ་བ་ཉིད་ལས། ཡན་ལག་བཅུ་གཉིས་སྲིད་རྩ་བཏོན། །དག་པ་
རྣམ་པ་བཅུ་གཉིས་འཆང་། ཞེས་པ་དང༌། བཤད་པའི་རྒྱུད་ལས་ཀྱང་། ཐམས་
ཅད་མཁྱེན་པ་ཐམས་ཅད་བསྒྲུབ། །ཅེས་བྱ་བ་ནས། མགོན་པོ་སྐྱོབ་པ་ཞེས་བྱ་བ་
ལ་སོགས་པས་བསྟན་ཏོ། །ཐམས་ཅད་མཁྱེན་ཏོ། །ཞེས་པའང་། སྒྱུ་འཕྲུལ་དྲྭ་བ་
ཉིད་ལས། ངེས་པར་འབྱུང་བ་ཀུན་ལ་མཁས། །ཞེས་པས་བསྟན་ཏོ། །བཅུ་གསུམ་
རྡོ་རྗེ་འཛིན་སར་རྟེན་འབྲེལ་འགྲིགས་པ་ལྟར་སྣང་ཞེས་པའང་། ཐབས་ཤེས་རབ་
གཉིས་མེད་རྦ་རླབས་རེངས་པའི་དུས་ཀྱི་རྒྱུད་གོང་འོག་ཀུན་གྱི་དགོངས་པས་ཤེས་
པར་བྱའོ། །འཚང་རྒྱ་ཁར་འཁོར་ཚོམ་བུ་གཅིག་དང་འཚང་རྒྱ་བའང་བདག་གཞན་
-112-

ལུང་མཐའ་དག་དང་མདོར་བསྡུས་སུ་སྦྱར་བ།
པ་ནས།
གཉིས་ཀའི་ཆེ་བ་སྟེ། རྡོ་རྗེ་གུར་ལས། དེ་དང་ལྷན་ཅིག་དངོས་གྲུབ་འགྱུར། །ཞེས་
བྱ་བ་ལ་སོགས་པ་དང་། ཡང་དེ་ཉིད་ལས། སྐད་ཅིག་ན་ནི་དེ་འཁོར་ལྡན། །ཞེས་
བྱ་བ་ལ་སོགས་པ་དང་། བཤད་པའི་རྒྱུད་ལས་ཀྱང༌། སྤྱན་དང་ལྷན་ཅིག་སངས་
རྒྱས་ཉིད། །ཅེས་པ་ལ་སོགས་པ་ཚུལ་དུ་མས་བསྟན་ཏོ། །སྒྱུ་མ་བདེ་མཆོག་ལས་
ཀྱང༌་། ཕྱག་རྒྱ་བདེ་བ་ཐམས་ཅད་ཀུན། །སོ་སོར་རྗེས་སུ་རང་འགྲུབ་འགྱུར། །ཞེས་
བུད་མེད་མཆོག་རྣམས་སྐྱེས་པར་འགྱུར། །ཞེས་བྱ་བའི་བར་གྱིས་བསྟན་
ཏོ། ། །གསང་སྔགས་རྡོ་རྗེ་ཐེག་པ་ནི། རྒྱུ་དང་ལམ་དང་འབྲས་བུའི་དབང་། །ཞེས་
པས་དབང་གསུམ་ལས། དབང་པོ་རྒྱུའི་དབང་ཡང་རྩ་བའི་རྒྱུད་ལས། དང་པོ་ལ་
ནི་བུམ་པའི་དབང༌། །ཞེས་བྱ་བ་ལ་སོགས་པ་དང་། ལམ་གྱི་དབང་ཡང་། བཤད་
པའི་རྒྱུད་ལས། དཀྱིལ་འཁོར་བདེ་བར་གཤེགས་གནས་སུ། །བློ་དང་ལྡན་པས་དེ་
བཞིན་བླང༌། །ཞེས་པ་དང་། འབྲས་བུའི་དབང་ཡང་། དེ་ཉིད་ལས། བྱང་ཆུབ་
སེམས་ཀྱི་དབང་གིས་ནི། །སློབ་མའི་སྡིག་པ་བྲལ་བ་ཡིན། །ཞེས་བྱ་བ་ལ་སོགས་
པས་བསྟན་པ་དང༌། ལམ་ཟབ་བླ་མའང༌། བཤད་པའི་རྒྱུད་ལས། བློ་དང་ལྡན་
པ་ལ་ཕྱོགས་བཅུར་རྣམ་པར་བཞུགས་པས་མཆོད་པར་བྱེད་དེ། གང་ཕྱིར་སངས་
རྒྱས་བྱང་སེམས་ཀྱིས། །བསོད་ནམས་གང་ཞིག་སློབ་དཔོན་གྱི། །བ་སྤུའི་ཁུང་བུ་
གཅིག་ཅིག་གི། །རྩེ་མོ་ལ་མཐོང་བ་དེའི་ཕྱིར། །བྱང་ཆུབ་སེམས་དཔའི་སློབ་དཔོན་
ལ། །སངས་རྒྱས་མཆོད་པ་བྱེད་པར་མཐོང་། །ཞེས་པ་དང༌། རྡོ་རྗེ་གུར་ལས། བླ་
མ་སངས་རྒྱས་བླ་མ་ཆོས། །ཞེས་པ་ནས། ཀུན་གྱི་བྱེད་པོ་བླ་མ་ཡིན། །ཞེས་པའི་
བར་གྱིས་བསྟན་ཏོ། །མཁའ་འགྲོ་བདེ་མཆོག་དང༌། སྒྱུ་མ་བདེ་མཆོག་གཉིས་ཀ་
ལས་ཀྱང༌། མཐོང་བ་དང་ནི་རེག་པས་ཀྱང་། །ཞེས་བྱ་བ་ནས། སངས་རྒྱས་བྱང་
ཆུབ་རེག་པར་འགྱུར། །ཞེས་པས་བསྟན་ཏོ། །ཡང་དེ་ཉིད་ལས། དེ་བཞིན་གཤེགས་
-113-

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་བཞི་པ།
པ་རྣམས་མཆོད་པ་མཛད་དེ་ཞེས་པས་ཀྱང་བསྟན་ཏོ། །དམ་ཚིག་ཅེས་པའང་ལམ་
འབྲིང་པོ་སྟེ། དེའང་གུར་དང༌། དཔལ་བདེ་མཆོག་གཉིས་ཀ་ལས། དམ་ཚིག་
བསྲུང་བའི་བསོད་ནམས་ཀྱིས། །ཚེ་འདི་ཉིད་ལ་འགྲུབ་པར་འགྱུར། །ཞེས་བྱ་བ་
ལ་སོགས་པས་བསྟན་ཏོ། །ལུས་སོ་སོར་བརྟགས་པའི་འགོག་པའང་། རྟེན་འབྲེལ་
གྱི་ལུང་དང་མཐུན་པ་ཡིན་པ་ལས། བཤད་པའི་རྒྱུད་ལས་ཀྱང་། རང་ལུས་ཉིད་
ནི་སངས་རྒྱས་ཉིད། །ཅེས་པའང་། བརྟག་པ་གཉིས་པ་ལས་ཀྱང་། ལུས་ལ་ཡེ་
ཤེས་ཆེན་པོ་གནས། །ཞེས་བྱ་བ་ལ་སོགས་པས་བསྟན་ཏོ། །དེ་དག་གིས་ལམ་འབྲས་
བུ་དང་བཅས་པའི་དོན་རྣམས་ལུང་ཅི་རིགས་པ་དང་སྦྱར་ཏེ་ཚད་མ་དང་པོ་བསྟན་
ཏོ།། །།ས་མཱཔྟ་མི་ཤྲཱི།། །།ཤུབྷཾ།། །།
- 114